Diari Oficial de la Generalitat Valenciana


Sumari del DOGV 3243, del 15-05-1998 (1998/3362)

ORDRE de 23 de abril de 1998, de la Conselleria de Benestar Social, per la qual es convoquen 19 beques per a postgraduats i postgraduades en Treball Social.
------------------------------------------------------------------------------------------------------------------------------------------------------------

### Dades del document

Número de DOGV
:   3243

Data del DOGV
:   15-05-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/3362


Data del document
:   23-04-1998

Organisme emissor
:   Conselleria de Benestar Social

Tipus de document
:   Ordre

ORDRE de 23 de abril de 1998, de la Conselleria de Benestar Social, per la qual es convoquen 19 beques per a postgraduats i postgraduades en Treball Social. [1998/C3362]
  
La Direcció General de la Dona de la Conselleria de Benestar Social és el centre directiu a què correspon elaborar, promoure i executar les mesures per a fer efectiu el principi d'igualtat entre l'home i la dona en tots els àmbits de la vida política, econòmica, social i laboral de la Comunitat Valenciana.
  
Per a desenvolupar aquestes accions, esdevé oportú convocar concurs públic per a l'adjudicació de set beques a València, sis a Castelló i sis a Alacant, per a postgraduats i postgraduades en Treball Social, amb la finalitat de completar-ne la formació específica en temes relacionats amb la dona, de manera que les persones beneficiàries participen en les activitats teoricopràctiques que es facen en el marc dels programes que la Direcció General de la Dona realitze al centre Dona 24 Hores.
  
Per tot això, en ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,
  
ORDENE
  
Primer
  
Convocar concurs públic per a la concessió de set beques a València, sis a Castelló i sis a Alacant, per a postgraduats i postgraduades en Treball Social, i aprovar les bases per les quals es regeix aquesta convocatòria, incloses com a annex I d'aquesta ordre, i també el model de sol·licitud per a participar-hi i que s'adjunta com a annex II.
  
Segon
  
La dotació econòmica de les beques se sufragarà a càrrec del capítol IV, línia 403/000/98, del programa 323.10, del vigent pressupost de despeses per a 1998, de la Conselleria de Benestar Social, per un import global màxim, en conjunt, de sis milions vuit-centes setanta mil dues-centes quaranta pessetes (6.870.240 PTA).
  
DISPOSICIONS FINALS
  
Primera
  
S'autoritza la directora general de la Dona perquè, en l'àmbit de les seues competències, adopte les mesures necessàries per al desplegament i l'aplicació d'aquesta ordre.
  
Segona
  
Aquesta ordre entrarà en vigor el dia de la publicació en el Diari Oficial de la Generalitat Valenciana.
  
Tercera
  
Contra aquesta ordre, que posa fi a la via administrativa, s'hi podrà interposar un recurs contenciós administratiu d'acord amb allò previst en l'article 58 de la Llei Reguladora la Jurisdicció Contenciosa Administrativa, de 27 de desembre de 1956, en el termini de dos mesos comptadors des del dia de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, interposició que caldrà comunicar abans a la Conselleria de Benestar Social, d'acord amb allò establit en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 de abril de 1998
  
La consellera de Benestar Social,
  
MARCELA MIRÓ PÉREZ
  
ANNEX I
  
Bases
  
Primera. Objecte de la convocatòria
  
L'objecte d'aquesta convocatòria és la concessió de set beques a València, sis a Castelló i sis a Alacant, per a postgraduats i postgraduades en Treball Social, amb la finalitat de completar-ne la formació teoricopràctica i d'ampliar els coneixements en l'àrea de la dona, i també de facultar la realització d'estudis d'investigació, especialment en el tema d'abusos físics i/o psíquics i en el de mals tractes a dones de la Comunitat Valenciana.
  
Segona. Persones destinatàries
  
Podran participar en la convocatòria les persones que estiguen en possessió del títol de Diplomat en Treball Social.
  
Tercera. Mèrits preferents
  
Es consideraran mèrits preferents:
  
- Experiència específica en atenció a dones víctimes de violència de gènere.
  
- Experiència amb dones de procedència territorial diversa i amb perfils socioculturals molt diferents amb problemàtiques interrelacionades o aïllades.
  
- Experiència específica en serveis socials generals.
  
- Experiència específica en centres d'informació i orientació, i d'orientació laboral.
  
- Experiència en actuacions professionals d'índole judicial o policial.
  
- Experiència en impartició de tallers de tècniques de recerca d'ocupació, d'habilitats socials, d'autoestima, de planificació familiar, de sexualitat.
  
- Experiència en investigació o en docència.
  
- Expedient acadèmic.
  
- Coneixements d'informàtica.
  
- Altres mèrits.
  
Tots aquests aspectes hauran de ser acreditats documentalment amb documents originals o fotocòpies compulsades.
  
Quarta. Duració i condicions de les beques
  
La duració de la beca es computarà des de la data d'inici de gaudi fins al 31 de desembre de 1998, encara que s'hi estableix la possibilitat d'una pròrroga automàtica pels mesos que en resten fins a completar l'any natural de gaudi, amb idèntica dotació econòmica mensual i sempre condicionat a l'existència prèvia de crèdit adequat i suficient en el pressupost de despeses de l'exercici següent.
  
La condició de persona becària no generarà cap vinculació laboral amb la Generalitat Valenciana.
  
El gaudi de les beques és incompatible amb altres que puguen ser concedides per uns altres organismes per a la mateixa o similar activitat.
  
Cinquena. Dotació econòmica
  
1. Les beques estan dotades amb 125.000 pessetes brutes mensuals cadascuna, amb la inclusió en aquest import de les despeses originades per la subscripció d'una assegurança de cobertura sanitària per compte de la persona adjudicatària, i sense perjudici de les retencions legals que procedisca practicar-hi.
  
2. Tenint en compte les dates previstes per a l'inici del gaudi de la beca per les persones becàries, la quantia global màxima a què pujarà la dotació per a cadascuna de les beques per províncies serà aquesta: 681.456 pessetes brutes per beca a València, 195.839 pessetes brutes per beca a Castelló, i 154.169 pessetes brutes a Alacant, per a aquesta anualitat de 1998.
  
El pagament d'aquestes es realitzarà mensualment, amb la presentació prèvia, per part de les persones becàries, d'un informe de les activitats realitzades, i d'un certificat de la directora general de la Dona de l'aprofitament de les activitats.
  
Sisena. Lloc de gaudi de les beques
  
La persona becària que obtinga major puntuació realitzarà els estudis i les pràctiques que constitueixen l'objecte de la beca a la seu de la Direcció General de la Dona a València.
  
La resta de persones becàries realitzaran els estudis i les pràctiques que els encomane la Direcció General de la Dona, als centres Dona 24 Hores de València, de Castelló i d'Alacant.
  
Abans del començament de l'activitat, totes les persones seleccionades realitzaran un període de formació mínim de cinc dies als centres Dona 24 Hores de València, de Castelló i d'Alacant.
  
La Direcció General de la Dona determinarà les activitats i establirà la dedicació de les persones becàries d'acord amb els seus propis serveis i mitjans, i establirà la tutoria d'aquestes mitjançant la treballadora social adscrita a la Direcció General de la Dona a València, a Castelló i a Alacant, amb la finalitat que no es desvirtue l'objectiu d'especialització i de formació complementàries que motiven aquestes beques.
  
Setena. Sol·licituds
  
Les sol·licituds es formalitzaran en el model d'instància que apareix en l'annex II, i podran presentar-se en el Registre General de la Direcció General de la Dona, a les seus de Castelló (C/ Ensenyament, 10), a València (C/ Nàquera, 9), i a Alacant (C/ García Andreu, 12), o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El termini de presentació de sol·licituds serà de 15 dies hàbils comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
Vuitena. Documentació que han d'aportar les persones sol·licitants
  
Les sol·licituds hauran d'anar acompanyades per la documentació següent:
  
- Fotocòpia compulsada del DNI.
  
- Fotocòpia compulsada del títol acadèmic.
  
- Fotocòpia compulsada dels documents que acrediten l'experiència laboral o en pràctiques.
  
- Fotocòpies compulsades dels certificats de cursos, jornades, seminaris, etc.
  
- Qualsevol altra que acredite la possessió d'altres títols que es vulguen al·legar com a mèrits.
  
- Declaració jurada de la persona interessada que acredite que no és beneficiària de cap altra beca per igual o similar activitat.
  
Novena. Comissió avaluadora
  
La comissió avaluadora estarà formada per aquests membres:
  
- La directora general de la Dona, o persona en qui delegue, qui actuarà com a presidenta.
  
- Dos funcionaris tècnics o dues funcionàries tècniques de la Direcció General de la Dona.
  
- Una professora de l'Escola de Treball Social.
  
- Un funcionari o funcionària tècnics de la Direcció General de Serveis Socials.
  
La comissió avaluadora elevarà proposta de selecció de les persones candidates en el termini màxim de 15 dies hàbils, i designarà també una llista de suplents per al cas que hi haguera vacants entre les persones becades.
  
Deu. Valoració dels mèrits de les persones candidates
  
La valoració de les persones candidates es realitzarà d'acord amb aquest barem:
  
- Entrevista: 0-10 punts.
  
- Experiència específica en atenció a dones víctimes de violència de gènere: 0-5 punts.
  
- Experiència amb dones de procedència territorial diversa i amb perfils socioculturals molt diferents amb problemàtiques interrelacionades o aïllades: 0-4 punts.
  
- Experiència específica en serveis socials generals: 0-4 punts.
  
- Experiència específica en jutjats i/o en comissaries: 0-4 punts.
  
- Experiència específica en centres d'informació i orientació, i d'orientació laboral: 0-3 punts.
  
- Experiència en impartició de tallers de tècniques de recerca d'ocupació, d'habilitats socials, d'autoestima, de planificació familiar, de sexualitat: 0-3 punts.
  
- Experiència en investigació o en docència: 0-3 punts.
  
- Expedient acadèmic: 0-3 punts.
  
- Coneixements d'informàtica: 0-1 punt.
  
La comissió avaluarà els mèrits de cada sol·licitant deduïts dels documents aportats. Es convocarà per a la realització de l'entrevista exclusivament les persones aspirants que haguen aconseguit una puntuació mínima de set punts, i es determinarà la proposta de persones adjudicatàries a aquelles que, amb la suma d'ambdues qualificacions, obtinguen major puntuació.
  
Onze. Resolució de les beques
  
1. Les beques seran concedides per resolució de la consellera de Benestar Social, a proposta de la comissió avaluadora, en el termini màxim de 30 dies hàbils comptadors des de l'acabament del termini de presentació de sol·licituds.
  
2. La resolució de concessió o de denegació es notificarà individualment a les persones interessades. No obstant això, si transcorre el termini precedent sense resolució expressa de concessió, s'entendrà desestimada la sol·licitud formulada.
  
3. Si cap de les sol·licituds presentades reuneix els requisits exigits per la convocatòria, o si no aconsegueixen la puntuació mínima requerida per a accedir a la fase d'entrevista, la comissió avaluadora podrà proposar a la consellera que es dicte resolució que declare deserta la convocatòria.
  
4. Serà requisit imprescindible per a accedir al gaudi de les beques que les persones beneficiàries acrediten estar al corrent de les seues obligacions tributàries i de Seguretat Social en relació amb el moment de l'atorgament d'aquelles, en els termes que estableixen els articles 7, 8 i 9 del Reial Decret 390/1996, als quals remet l'article 2 de l'Ordre de 30 de maig de 1996, de la Conselleria d'Economia i Hisenda de la Generalitat Valenciana. No acreditar aquests aspectes en el termini que s'indique a aquest efecte, impossibilitarà l'accés al gaudi de la beca, i decaurà qualsevol dret que poguera tenir la persona que l'haguera sol·licitada.
  
Dotze. Obligacions de les persones becàries
  
Seran obligacions de les persones adjudicatàries:
  
1. Iniciar els treballs objecte de la beca concedida en les dates següents: el 18 de juliol de 1998 en el cas de les beques corresponents a València; el 14 de novembre en el cas de les beques corresponents a Castelló, i el 24 de novembre en el cas de les beques corresponents a Alacant.
  
2. Realitzar l'activitat que motiva la beca durant el període de gaudi, i acceptar les instruccions que durant aquest reben les persones designades per la Direcció General de la Dona per a supervisar les citades activitats.
  
3. Les persones becàries hauran d'elaborar una memòria sobre els coneixements i les experiències obtinguts en els seus estudis i en les seues pràctiques al Centre 24 Hores, amb data 31 de desembre de 1998.
  
4. La persona becària que per haver obtingut major puntuació en el procés selectiu haja sigut destinada a la seu de la Direcció General de la Dona, a València, realitzarà les pràctiques a la citada seu, i haurà d'elaborar una memòria sobre els coneixements i les experiències obtinguts en aquest àmbit quan finalitze el període de gaudi de la beca.
  
5. La citada memòria incorporarà un estudi comprensiu sobre:
  
- nombre de dones ateses
  
- supòsits que ha originat l'atenció
  
- derivacions realitzades (centres hospitalaris, serveis socials, etc.).
  
De l'estudi haurà de deduir-se el perfil social de les dones usuàries dels centres 24 Hores i la problemàtica més significativa.
  
Tretze. Incidències
  
Les incidències que sorgisquen durant el període de gaudi de les beques seran resoltes, amb la denúncia prèvia bé per les beneficiàries de les beques, bé per les tutores d'aquestes, en expedient contradictori, per la consellera de Benestar Social, i podran ser revocades en cas d'incompliment de les obligacions per part de les persones becàries.
  
Catorze. Certificat d'aprofitament